als_Latn dik_Latn sag_Latn
Temat Kryesore
- Doshi: Të ikin ministrat e konsumuar
Deputeti i PS-së, Tom Doshi ka vijuar edhe ditën e djeshme akuzat e tij ndaj qeverisë, dhe kryesisht ndaj ministrave. Në përfundim të mbledhjes së radhës së Komisionit të Ligjeve, deputeti Doshi është shprehur se sipas tij, kjo qeveri, pjesë e së cilës është edhe ai, ka nevojë për ndryshime.
Sipas deputetit të mazhorancës, shumë ministra janë konsumuar, dhe për këtë fakt, ka nevojë për ndryshime në kabinetin qeveritar. Por ai ka shtuar se ky nuk është një problem i tij personal, por një problem i bazës së Partisë Socialiste, e cila kërkon ndryshime në qeveri.
Ndërsa lidhur me akuzat e tij të bëra ditën e djeshme në mbledhjen e grupit parlamentar të PS, po ndaj qeverisë, Doshi është shprehur se ky ishte një gabim nga ana e kolegëve të tij që nxorrën informacionin e akuzave të tij në mbledhjen e grupit.
“Ka ardhur koha për ndryshime në qeveri. Kjo sepse shumë ministra janë konsumuar, dhe prandaj duhen ndërruar. Ky është shqetësim i bazës së PS-së dhe jo vetëm problemi im personal. Kolegët bënë gabim që nxorën këto gjëra nga mbledhja e grupit, e ditës së djeshme” tha deputeti Tom Doshi.
Ditën e martë në mbledhjen e grupit parlamentar të PS, Doshi është ankuar pasi sipas tij disa ministra nuk bashkëpunojnë me deputetët për problematika të ndryshme që shqetësojnë bazën. Doshi kërkoi që Rama të shkarkojë ata ministra që kanë performancë të dobët pune si dhe mungesë të theksuar bashkëpunimi. Mes ministrave të akuzuar nga Tom Doshi, për shembull, ministrja e Inovacionit Milena Harito që sipas deputetit socialist ndoshta edhe pse nuk ka asnjë lidhje me historinë politike të partisë, ka punësuar në administratën publike persona të lidhur me PD-në.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn